ai4bharat/Pralekha huggingface dataset:
உள்துறை அமைச்சகம்
முன்னாள் குடியரசுத் தலைவர் திரு. பிரணாப் முகர்ஜி மறைவுக்கு ஏழு நாள் துக்கம் அனுசரிக்கப்படும்
முன்னாள் குடியரசுத் தலைவர் திரு. பிரணாப் முகர்ஜி, புதுதில்லி ராணுவ ஆராய்ச்சி, பரிந்துரை மருத்துவமனையில் 2020 ஆகஸ்ட் 31-ஆம் தேதி காலமானார் என்பதை ஆழ்ந்த வருத்தத்துடன் மத்திய அரசு அறிவித்துள்ளது.
மறைந்த தலைவருக்கு மரியாதை செலுத்தும் விதமாக, நாடு முழுவதும் 31.08.2020 முதல் 06.09.2020 முடிய, ஏழு நாட்கள் அரசு முறை துக்கம் அனுசரிக்கப்படும். இந்த துக்க காலத்தில், இந்தியா முழுவதும் தேசியக் கொடி, அரசுக் கட்டிடங்களில் அரைக் கம்பத்தில் பறக்கவிடப்படும். இந்த நாட்களில் எந்த அரசு விழாக்களும் நடைபெறாது.
இறுதி அரசு மரியாதை நடைபெறும் தேதி, நேரம், இடம் ஆகிய விவரங்கள் பின்னர் அறிவிக்கப்படும்.
(
பிரதமர் அலுவலகம்
நகர சமையல் எரிவாயு விநியோகக் கட்டமைப்பில் முன்னேற்றம் அடைந்ததையொட்டி பிரதமர் பாராட்டு
தற்போது 630 மாவட்டங்களில் நகர சமையல் எரிவாயு விநியோகக் கட்டமைப்பு செயல்படுகிறது, கடந்த 2014-ம் ஆண்டில் 66-ஆக இருந்தது
நகர சமையல் எரிவாயு விநியோகக் கட்டமைப்பில் முன்னேற்றம் ஏற்படுவதற்கு காரணமாக இருந்த அனைவருக்கும் பிரதமர் திரு நரேந்திர மோடி பாராட்டுத் தெரிவித்துள்ளார்.
பெட்ரோலியம் மற்றும் இயற்கை எரிவாயுத் துறை அமைச்சர் திரு ஹர்தீப் சிங் பூரி தனது ட்விட்டர் பதிவில், நகர எரிவாயு விநியோகக் கட்டமைப்பு வசதி எளிதாக மற்றும் அனைவரும் வாங்கும் விலையில் சமையல் எரிவாயுவை வழங்குவதற்கு மிகப்பெரிய அளவில் முயற்சியெடுத்துள்ளது. கடந்த 2014-ம் ஆண்டில் 66-மாவட்டங்களில் வழங்கப்பட்டு வந்த நகர எரிவாயு விநியோகக் கட்டமைப்பு வசதி, 2023-ம் ஆண்டில் 630 மாவட்டங்களாக உயர்ந்துள்ளது குறிப்பிடத்தக்கது என்றார். அதாவது 2014-ம் ஆண்டில் சமையல் எரிவாயு விநியோகம் 25.40 லட்சம் எண்ணிக்கையிலிருந்து தற்போது 103.93 லட்சமாக உயர்ந்துள்ளது என்றார்.
மத்திய அமைச்சரின் இந்த ட்விட்டர் பதிவிற்கு, பிரதமர் தமது ட்விட்டர் பதிவில் கூறியிருப்பதாவது;
"இந்த எண்ணிக்கை சிறப்பானதாகும். பல வருடங்களாக தங்களது கடின உழைப்பின் மூலம் இத்தகைய விநியோக வசதி மேம்பட்டுள்ளது."
வணிகம் மற்றும் தொழில்துறை அமைச்சகம்
8 கோடி தொழிற்சாலைகளின் அக்டோபர் மாத குறியீடு வெளியீடு
எட்டு கோடி தொழிற்சாலைகளின் 2020 அக்டோபர் மாத குறியீடுகளை தொழில் வளர்ச்சி துறையின் பொருளாதார ஆலோசகர் அலுவலகம் வெளியிட்டுள்ளது.
எட்டு கோடி தொழில் நிறுவனங்களின் ஒருங்கிணைந்த குறியீடு கடந்த அக்டோபர் மாதத்தில் 124.2 ஆக உள்ளது. இது கடந்தாண்டு இதேகால குறியீடை விட 2.5 சதவீதம் குறைவு.
எட்டு கோடி தொழில் நிறுவனங்களின் குறியீடுகளின் சுருக்கம்:
நிலக்கரி உற்பத்தி 2020ம் ஆண்டு அக்டோபரில், கடந்தாண்டு இதே காலத்தைவிட 11.6 சதவீதம் அதிகரித்துள்ளது.
கச்சா எண்ணெய் உற்பத்தி கடந்த அக்டோபரில், கடந்தாண்டு இதே காலத்தை விட 6.2 சதவீதம் குறைந்துள்ளது. இயற்கை எரிவாயு உற்பத்தி கடந்த அக்டோபரில் 8.6 சதவீதம் குறைந்துள்ளது.
பெட்ரோலிய சுத்திகரிப்பு தயாரிப்புகள் கடந்த அக்டோபரில் 17 சதவீதம் குறைந்துள்ளது.
உரங்கள் உற்பத்தி கடந்த அக்டோபர் மாதத்தில் 6.3 சதவீதம் அதிகரித்துள்ளது.
எஃகு உற்பத்தி கடந்த அக்டோபரில் 17.92 சதவீதம் குறைந்துள்ளது.
சிமென்ட் உற்பத்தி கடந்த அக்டோபரில் 2.8 சதவீதம் அதிகரித்துள்ளது.
மின்சார உற்பத்தி கடந்த அக்டோபரில் 10.5 சதவீதம் அதிகரித்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1676471
பாதுகாப்பு அமைச்சகம்
சிங்கப்பூரில் விமான கண்காட்சி -2022-ல் இலகு ரக தேஜஸ் போர் விமானம் பங்கேற்கிறது
சிங்கப்பூரில் நடைபெறும் விமான கண்காட்சி -2022-ல் பங்கேற்க 44 பேரைக் கொண்ட இந்திய விமானப்படையினர் சிங்கப்பூரில் உள்ள சாங்கி சர்வதேச விமான நிலையம் சென்றடைந்தனர். இந்த விமான கண்காட்சி வரும் 15 ஆம் தேதி முதல் 18 ஆம் தேதி வரை நடைபெறவுள்ளது. சர்வதேச விமான தொழில்துறை இரண்டாண்டுக்கு ஒருமுறை தங்களது தயாரிப்புகளை காட்சிப்படுத்த சிங்கப்பூர் விமானக் கண்காட்சி வழிவகுத்துள்ளது.
பல்வேறு நாடுகள் பங்கேற்கும் இக்கண்காட்சியில் உள்நாட்டிலேயே தயாரிக்கப்பட்ட இலகு ரக தேஜஸ் எம்கே-I போர் விமானத்தை இந்திய விமானப்படை காட்சிப்படுத்தவுள்ளது.
அத்துடன் ராயல் சிங்கப்பூர் விமானப்படை மற்றும் பிறநாடுகளின் பிரதிநிதிகளுடன் இந்திய விமானப்படையினர் உரையாட வாய்ப்பு ஏற்பட்டுள்ளது.
மத்திய அமைச்சரவை
யூனியன் பிரதேசங்களின் துணைநிலை ஆளுநர்களின் ஊதியம் மற்றும் படிகளை மாற்றியமைக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடந்த மத்திய அமைச்சரவைக் கூட்டம், யூனியன் பிரதேசங்களின் துணைநிலை ஆளுநர்களின் ஊதியம் மற்றும் படிகளை மாற்றியமைக்க ஒப்புதல் வழங்கியுள்ளது. மத்திய அரசின் செயலருக்கு இணையான ஊதியம் மற்றும் படிகளைத் துணைநிலை ஆளுநர்களுக்கு வழங்க இது வகை செய்யும்.
விவரங்கள் :
2016 ஜனவரி 1-ஆம் தேதி முதல், யூனியன் பிரதேசங்களின் துணைநிலை ஆளுநர்களின் ஊதியம் மற்றும் படிகளை உயர்த்துவதற்கான முன்மொழிவுக்கு மத்திய அமைச்சரவை ஒப்புதல் வழங்கியுள்ளது. இதன் மூலம், துணைநிலை ஆளுநர்களின் மாதாந்திர ஊதியம் ரூ.80,000/- மற்றும் அகவிலைப்படி, மாதத்திற்கு ரூ.4,000/- வீதம் தினச்செலவுப்படி மற்றும் உள்ளூர் படிகள் ஆகும். இனி ரூ.2,25,000/- மற்றும் அகவிலைப்படி, மாதத்திற்கு ரூ.4,000/-வீதம் தினச்செலவுப்படி மற்றும் உள்ளூர் படிகள் என மத்திய அரசின் செயலர் அந்தஸ்தில் உள்ள அதிகாரிகளுக்கு வழங்கப்படும் அதே விகிதத்தில் உயர்த்தி வழங்க இந்த ஒப்புதல் வழிவகுக்கும். இதன் மூலம் கிடைக்கும் மொத்த ஊதியம்  மாநிலங்களின் ஆளுநர்கள் பெறும் மொத்த ஊதியத்திற்கு மிகாமல் இருக்க வேண்டும் என்ற நிபந்தனைக்கு ஏற்ப இது வழங்கப்படும்.
பின்புலம் :
யூனியன் பிரதேசங்களின் துணைநிலை ஆளுநர்களுக்கான ஊதியம் மற்றும் படிகள் மத்திய அரசின் செயலர் அந்தஸ்தில் உள்ள அதிகாரிகளின் ஊதியத்திற்கு இணையாக இருக்கும். யூனியன் பிரதேச துணைநிலை ஆளுநர்களுக்கான ஊதியம் மற்றும் படிகள் இதற்கு முன்பு மத்திய அமைச்சரவையின் ஒப்புதலுடன் 2006 ஆம் ஆண்டு ஜனவரி 1-ஆம் தேதி முதல் உயர்த்தப்பட்டது. அப்போது மாத ஊதியம் ரூ.26,000-த்திலிருந்து ரூ.80,000-ஆக உயர்த்தப்பட்டது. அத்துடன் அகவிலைப்படி, மாதம் ரூ.4,000/- வீதம் தினச்செலவுப்படி, உள்ளூர்படிகளும் வழங்குவதற்கு ஒப்புதல் அளிக்கப்பட்டது.
மத்திய அரசின் செயலர் அந்தஸ்திலான அதிகாரிகளின் ஊதியம் 1.1.2016 முதல் மாதத்திற்கு ரூ.80,000/--த்திலிருந்து ரூ.2,25,000/--ஆக 2016 திருத்தப்பட்ட ஊதிய விதிமுறைகளின்படி மாற்றியமைக்கப்பட்டது.
----
(Visitor Counter : 145
திறன் மேம்பாடு மற்றும் தொழில் முனைவோர் அமைச்சகம்
நமது கல்வி நிறுவனங்களை உலகத்தரம் மிக்கவையாக தேசிய கல்விக்கொள்கை மாற்றும்: மத்திய கல்வி அமைச்சர்
தேசத்திற்கே முன்னுரிமை எனும் உணர்வோடு, 21-ம் நூற்றாண்டுக்கான தற்சார்பு இந்தியாவை வழிநடத்துபவர்களாக இளைஞர்கள் இருப்பார்கள் என்று மத்திய கல்வி அமைச்சர் திரு தர்மேந்திர பிரதான் கூறினார். ஐஐடி-புவனேஸ்வரில் புஷ்பகிரி அரங்க வளாகம் மற்றும் ரிஷிகுல்யா தங்கும் வளாகம் ஆகியவற்றை திறந்து வைத்து பேசிய அவர் இவ்வாறு கூறினார்.
ஐஐடி-புவனேஸ்வர் இயக்குநர் பேராசிரியர் ஆர் வி ராஜகுமார் மற்றும் புவனேஸ்வர் திறன் மேம்பாட்டு நிறுவனத்தின் தலைவர் திரு ரஞ்சன் குமார் மொகபத்ரா ஆகியோருக்கிடையேயான புரிந்துணர்வு ஒப்பந்தம் ஒன்றும் இந்நிகழ்ச்சியில் அமைச்சரின் முன்னிலையில் கையெழுத்தானது.
வேலை இல்லாதோர், வேலை தேடுவோர் மற்றும் ஏழை மாணவர்களின் திறன்களை தொழில்நுட்ப கல்வியின் மூலம் வளர்த்து, ஐஐடி புவனேஸ்வரின் வழிகாட்டுதலின் கீழ் தொழில்துறையின் தேவைக்கு ஏற்ப அவர்களை உருவாக்குவதே இந்த புரிந்துணர்வு ஒப்பந்தத்தின் நோக்கமாகும்.
நிகழ்ச்சியில் கலந்து கொண்டோரிடையே உரையாற்றிய அமைச்சர், உயர்கல்வி நிறுவனங்களுக்கு அனைத்து ஆதரவையும் வழங்குவதன் மூலம் இளைஞர்களுக்கு வேலைவாய்ப்புகளை உருவாக்க பல்வேறு நடவடிக்கைகளை அரசு எடுத்து வருவதாக கூறினார்.
நாட்டின் கல்வி துறையை மாற்றியமைக்கும் வகையில், குறைந்த செலவு, அனைவருக்கும் அணுகல், சமதளம் மற்றும் தரம் ஆகியவற்றை அடிப்படையாகக் கொண்ட தேசிய கல்விக் கொள்கை 2020-ஐ அரசு கொண்டு வந்திருப்பதாக அமைச்சர் கூறினார்.
அது வெறும் கொள்கை அல்ல என்று கூறிய திரு பிரதான், நமது எதிர்காலத்திற்கான லட்சிய ஆவணமாக தேசிய கல்விக் கொள்கை திகழ்வதாகவும், மாணவர்களுக்கு அதிகாரமளித்து அவர்களை சார்ந்த கல்வி அமைப்பை உருவாக்குவதை அது நோக்கமாக கொண்டுள்ளதாகவும் தெரிவித்தார். நமது உயர்கல்வி நிறுவனங்களை உலகத் தரம் வாய்ந்த கல்வி நிறுவனங்களாக தேசிய கல்விக்கொள்கை மாற்றும் என்றும் அவர் கூறினார்.
உணவுப் பதப்படுத்துதல் தொழிற்சாலைகள் அமைச்சகம்
உணவுப் பதப்படுத்துதல் துறையில் உற்பத்தி சார்ந்த ஊக்குவிப்புத் திட்டம்
உணவுப் பதப்படுத்துதல் துறையில் உற்பத்தி சார்ந்த ஊக்குவிப்புத் திட்டத்திற்கு மத்திய அமைச்சரவை 31.03.2021 அன்று ஒப்புதல் அளித்ததாக மத்திய உணவுப் பதப்படுத்துதல் தொழில்துறை இணை அமைச்சர் திரு பிரகலாத் சிங் படேல் கூறியுள்ளார். மக்களவையில் இன்று எழுத்து மூலம் அளித்த பதிலில், ரூ.10,900 கோடி ஒதுக்கீட்டில் சர்வதேச சந்தைகளில் இந்திய வணிக முத்திரையுடன் கூடிய உணவுப் பொருட்கள் இடம் பெறுவதற்கு ஏற்ப உலக அளவிலான உணவு நிறுவனங்களின் ஆதரவை உருவாக்கும் வகையில், இந்தத் திட்டம் செயல்படுத்தப்படுகிறது என்று கூறியுள்ளார். உணவுப் பதப்படுத்துதல் துறையில் வேலைவாய்ப்பை ஏற்படுத்தவும் இது வழிவகுக்கும். சமைப்பதற்கு தயாரான / உண்பதற்கு தயாரான சிறுதானிய உணவுப் பொருட்கள், பதப்படுத்தப்பட்ட காய்கறிகள் மற்றும் பழங்கள், கடல் சார் பொருட்கள், பாலாடைக் கட்டி உள்ளிட்டவற்றை உற்பத்தி செய்யும் 4 பெரிய பிரிவுகள் இத்திட்டத்தின் கீழ் செயல்படும். 2-வது பிரிவாக முட்டைகள், கோழியிறைச்சி, முட்டைப் பொருட்கள் ஆகியவற்றைப் பதப்படுத்தும் 4 பிரிவுகளும் செயல்படும்.
நாகாலாந்திலிருந்து ஒரு நிறுவனம், அசாமிலிருந்து இரண்டு நிறுவனங்களும், இந்தத் தொழிலுக்காக விண்ணப்பித்ததில் அவை தேர்வு செய்யப்பட்டுள்ளன.
----
AD/PKV/KPG
(Visitor Counter : 113
|
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
|
நவீன நகரம் மையங்கள் பொதுச்சேவைகளை மேம்பட்ட மற்றும் திறனுடன் வழங்க உதவுகிறது: பூரி
ஆலோசனைக் குழுவின் கூட்டம் சூரத்தில் நடைபெற்றது. நவீன நகர இயக்கத்தின் தனித்துவ அம்சமாக நவீன நகர மையம் என்கிற திட்டம் உள்ளது என்றும், பொதுச்சேவைகளை மேம்பட்ட மற்றும் திறனுடன் வழங்க இது உதவுகிறது என்றும் மத்திய வீட்டுவசதி, நகர்ப்புற விவகாரங்கள் துறை இணை அமைச்சர்  திரு ஹர்தீப் எஸ் பூரி தெரிவித்துள்ளார். 08.06.2018 அன்று சூரத்தில் மத்திய வீட்டுவசதி, நகர்ப்புற விவகார அமைச்சகத்துடன் இணைந்த ஆலோசனைக்குழுக் கூட்டத்தில் தலைமை தாங்கி அவர் உரையாற்றினார்.
இந்தக் கூட்டத்தில் சூரத், போபால், அகமதாபாத், புனே, விசாகப்பட்டினம், என்.டி.எம்.சி., புவனேஷ்வர் ஆகிய நவீன நகரங்களிலிருந்து வந்திருந்த சி.இ.ஓ. / பிரதிநிதிகள், தங்களின் அனுபவங்களை பகிர்ந்து கொண்டனர். சூரத் நவீன நகரத்தில் உள்ள பாம்ரோலி மூன்றாம் நிலை சுத்திகரிப்புத் திட்டம், ஆல்தன் குடிநீர் சுத்திகரிப்புத்திட்டம். நவீனசாலை மேம்பாட்டுநிலை குறைந்த விலையில் வீட்டுவசதி திட்டங்கள், தொங்கும் தோட்டம், பி.ஆர்.டி.எஸ்  சூரத் கோட்டை எஸ்.எம்.ஏ.சி மையம் போன்ற சில திட்டங்களையும் ஆலோசனைக் குழுவின் உறுப்பினர்கள் காண்பித்தனர்.
சிசிடிவி கேமராக்கள் மூலம் தூய்மைப்பணி கண்காணிக்கப்படுவதால் குப்பைகளை வீசுவது, குப்பையாக்குவது, திறந்த வெளியில் சிறுநீர் கழிப்பது, குப்பைகளை இரவு நேரத்தில் எரிப்பது போன்ற சம்பவங்கள் குறைந்துள்ளது என்றும், இதனால் நவீன நகரங்கள் தூய்மையாகி வருவதை காணமுடிகிறது என்றும், போக்குவரத்து விதிமுறைகளை மீறுவோருக்கு அபராதம் விதிப்பது அதிகரித்திருப்பது சிறந்த போக்குவரத்து ஒழுக்கத்திற்கு வழிவகுத்துள்ளது என்றும் திரு.பூரி கூறினார்.
நவீன நகர இயக்கத்தின் கீழ் ரூ.50,000 கோடி மதிப்பிலான 1,530 திட்டங்களுக்கு ஒப்பந்தப் புள்ளிகள் கோரப்பட்டு ரூ.30,675 கோடி மதிப்புள்ள 950 திட்டங்களுக்கான பணிகள் தொடங்கப்பட்டுள்ளன அல்லது முடிக்கப்பட்டுள்ளன என்ற கூடுதல் தகவலையும் இந்தக் கூட்டத்தில் அமைச்சர் தெரிவித்தார். ரூ.20,000 கோடி மதிப்பிலான மற்ற 400 திட்டங்கள் ஒப்பந்தப்புள்ளிகள் நிலையில் உள்ளன. இந்த இயக்கத்தில் அமலாக்கப்பட்டுள்ள மற்ற திட்டங்கள் நவீன சாலைகளாகும். இவற்றின் மூலம் இடத்தின் பயன்பாடு அதிகரித்துள்ளது. 31 நகரங்களில் அனைவருக்கும் எளிதான தொடர்பை உருவாக்கி தந்துள்ளது.
-----
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 201.21 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 201.21 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 6.29 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://www.pib.gov.in/PressReleasePage.aspx?PRID=1854924
நிலக்கரி அமைச்சகம்
நிலக்கரி அமைச்சகம் மும்பையில் முதலீட்டாளர் மாநாட்டை நடத்துகிறது
முதல் 5 கட்டங்களில் 64 நிலக்கரி சுரங்கங்களுக்கான ஏலம் வெற்றிகரமாக நிறைவு செய்யப்பட்ட நிலையில், 6-வது கட்டமாக 133 சுரங்கங்களுக்கான ஏல நடைமுறைகளை நிலக்கரி அமைச்சகம் தொடங்கியது. இதில், 21 புதிய நிலக்கரி சுரங்கங்களும், ஏற்கனவே ஏலம் விடப்பட்டு மீண்டும் ஏலத்துக்கு வந்த 62 சுரங்கங்களும் அடங்கும். இந்த ஏலம் இந்த மாதத்தில் நடைபெற்றது.
வணிக ரீதியிலான இந்த ஏலத்தில் தொழில்நுட்ப அல்லது நிதி ரீதியிலான தகுதிகள் ஏதும் இடம்பெறாத நிலையில், ஏற்கனவே நிலக்கரி சுரங்க ஏலத்தில் பங்கு பெறாத ஏலதாரர்களும் வெற்றிகரமாக சுரங்கங்களை ஏலம் எடுத்தனர். ஏலம் எடுப்பவர்களின் பங்கேற்பை மேலும் அதிகரிக்கும் நோக்கில் நிலக்கரி அமைச்சகம் மும்பையில் டிசம்பர் 1-ஆம் தேதி முதலீட்டாளர் மாநாட்டை ஏற்பாடு செய்துள்ளது. இந்த மாநாட்டிற்கு நிலக்கரித்துறை அமைச்சர் திரு.பிரஹலாத் ஜோஷி தலைமை வகிக்க உள்ளார். மகாராஷ்டிர முதலமைச்சர் திரு.ஏக்நாத் ஷிண்டே, துணைமுதலமைச்சர் திரு.தேவேந்திர ஃபட்நாவிஸ், நிலக்கரித்துறை இணையமைச்சர் திரு.ராவ்சாஹிப் பாட்டீல் தன்வீ உள்ளிட்டோர் பங்கேற்கின்றனர்.
விரிவான ஆலோசனைகளுக்கு பின்னர் சுரங்கங்களின் பட்டியல் இறுதி செய்யப்பட்டுள்ளது. பாதுகாக்கப்பட்ட பகுதிகளின்கீழ் வரும் சுரங்கங்கள், வனவிலங்கு சரணாலயங்கள், 40 சதவீதத்துக்கும் அதிகமான காடுகள், அதிக அளவில் கட்டிடங்கள் உள்ள பகுதிகள் போன்ற இடங்களில் உள்ள சுரங்கங்கள் தவிர்க்கப்பட்டுள்ளன.
வணிக ரீதியான ஏலங்களுக்கு நிலக்கரி அமைச்சகத்துக்கு பரிவர்த்தனை ஆலோசனை நிறுவனமாக செயல்பட்டு வரும் எஸ்பிஐ கேப்பிட்டல் மார்க்கெட்ஸ் நிறுவனம், ஏலத்தை நடத்துவதில் நிலக்கரி அமைச்சகத்துக்கு உதவி வருகிறது.
சுற்றுலா அமைச்சகம்
கொரோனா வைரஸ் பரவலையடுத்து அனைத்து சுற்றுலாத் தலங்களையும் முன்னெச்சரிக்கை நடவடிக்கையாக இன்று முதல் மூடப்படும்: அந்தமான் நிகோபார் நிர்வாகம்
நோவல் கொரோனா வைரஸ் பரவலையடுத்து, அந்தமான் நிகோபார் நிர்வாகம் முன்னெச்சரிக்கை நடவடிக்கையாக முக்கிய முடிவை எடுத்துள்ளது. கடற்கரைகள், சுற்றுச்சூழல் சுற்றுலாத் தலங்கள், நீர் விளையாட்டுகள் ஆகியவை இன்று  முதல் மூடப்பட்டிருக்கும்.
தீவுகளில் உள்ள அனைத்து சுற்றுலாத் தலங்களையும் இன்று  முதல் இம்மாதம் 26 வரை மூடுமாறு அந்தமான் நிகோபார் நிர்வாகம் உத்தரவிட்டுள்ளது. இந்த காலகட்டத்தில் சுற்றுலாப் பயணிகள் அந்தமான் நிகோபார் தீவுகளுக்கு வராமல் தவிர்க்குமாறு கேட்டுக் கொள்ளப்படுகிறார்கள்.
கடற்கரைகள், சுற்றுச்சூழல் சுற்றுலாத் தலங்கள், நீர் விளையாட்டு நடவடிக்கைகள் ஆகிய அனைத்து சுற்றுலா செயல்பாடுகளும் தற்காலிகமாக ரத்து செய்யப்படுகின்றன. அனைத்து சுற்றுலா இயக்குனர்களும் தங்கள் வாடிக்கையாளர்களுக்கு இதனை தெரிவிக்குமாறு அறிவுறுத்தப்பட்டுள்ளனர்.
ஆயுஷ்
சர்வதேச யோகா தினத்தை குறிக்கும் விதமாக 800 இடங்களில் சிறப்பு தபால் தலை முத்திரையை இந்திய தபால் துறை வெளியிடவுள்ளது
ஜூன் 21 அன்று கொண்டாடப்படவிருக்கும் சர்வதேச யோகா தினத்தை குறிக்கும் விதமாக சிறப்பு தபால் தலை முத்திரை ஒன்றை இந்திய தபால் துறை வெளியிடவுள்ளது. பட வடிவமைப்புடன் கூடிய இந்த சிறப்பு தபால் தலை முத்திரை நாடு முழுவதும் உள்ள 810 தலைமை தபால் அலுவலகங்களில் வெளியிடப்படும்.
2021 ஜூன் 21 அன்று பதிவு செய்யப்படும் அனைத்து கடிதங்களிலும் இந்த முத்திரையை தலைமை தபால் அலுவலகங்கள் பதிக்கும். இதில் இந்தி மற்றும் ஆங்கிலத்தில் சர்வதேச யோகா தினம் 2021 என்று பொறிக்கப்பட்டிருக்கும். இத்தகைய முத்திரைகளுக்கு தபால் தலை ஆர்வலர்களிடையே பெரும் வரவேற்புள்ளது.
தபால் தலை சேகரிப்பு மீதான ஆர்வம் சமீப ஆண்டுகளாக குறைந்து வரும் காரணத்தால், இதற்கு புத்தாக்கம் வழங்குவதற்கான திட்டம் ஒன்றை இந்திய தபால் துறை செயல்படுத்துகிறது. அவர்களுக்கான தபால் தலைகளை குறிப்பிட்ட தபால் தலை சேமிப்பு அலுவலகங்கள் மற்றும் தபால் அலுவலகங்களில் பெற்றுக் கொள்ளலாம்.
மேலும், நாட்டில் உள்ள எந்த தலைமை தபால் அலுவலகத்திலும் ரூ 200 செலுத்தி தபால் தலை சேமிப்பாளர் கணக்கு தொடங்க முடியும். சிறப்பு தபால் முத்திரைகள் தபால் தலை சேமிப்பு அலுவலகங்கள் அல்லது தபால் தலை சேமிப்பாளர் கணக்கு கவுன்டர்களில் மட்டுமே கிடைக்கும். குறிப்பிட்ட அளவே அவை அச்சிடப் படுகின்றன.
800-க்கும் அதிகமான தபால் அலுவலகங்களில் இந்த முத்திரை நிகழ்ச்சி நடைபெறுவதால், இதன் மூலம் நாட்டில் தபால் தலை சேகரிப்பு ஆர்வம் மீண்டும் புத்துயிர் பெறும் என எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728519
விவசாயத்துறை அமைச்சகம்
தமிழகம் உள்பட நாட்டின் பல்வேறு மாநிலங்களில் உணவு தானியங்களின் கொள்முதல் தொடர்ந்து நடைபெற்று வருகிறது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், கேரளா மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு டிசம்பர் 21 வரை 422.01 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 346.10 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 21.93 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.77 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 50.77 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 79675.58 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.66 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1682721
----
(Visitor Counter : 89
புதிய மற்றும் புதுப்பிக்கத்தக்க எரிசக்தி அமைச்சகம்
அடுத்த மாதம் நடைபெறும் முதல் உலக சூரியசக்தித் தொழில்நுட்ப உச்சி மாநாட்டில், அடுத்த தலைமுறை தொழில்நுட்பங்களை வெளிப்படுத்த ஐ.எஸ்.ஏ. திட்டமிட்டுள்ளது
மத்திய மின் மற்றும் புதிய மற்றும் புதுப்பிக்கத்தக்க எரிசக்தித்திறன் மேம்பாடு  மற்றும் தொழில்முனைவோர் துறை அமைச்சரும் ISA சட்டமன்றத் தலைவருமான திரு ஆர்.கே.சிங் ஐஎஸ்ஏ ஏற்பாடு செய்த, செப்டம்பர் 08, 2020 அன்று இணைய வாயிலாக நடைபெற இருக்கும் முதல் உலக சூரிய தொழில்நுட்ப உச்சி மாநாட்டின் விவரங்களை இன்று பகிர்ந்து கொண்டார். இந்த நிகழ்வின் முக்கிய நோக்கம், அதிநவீனத் தொழில்நுட்பங்கள் மற்றும் அடுத்த தலைமுறை தொழில்நுட்பங்களில் கவனத்தை ஈர்ப்பதாகும், இது சூரிய சக்தியை மிகவும் திறமையாகப் பயன்படுத்துவதற்கான முயற்சிகளுக்கு உத்வேகம் அளிக்கும். இந்த நிகழ்வின் போது, உலகெங்கிலும் உள்ள ஆராய்ச்சியாளர்கள் சூரிய ஆற்றல் குறித்த தங்கள் கட்டுரைகளை வெளியிட உதவும் சூரிய ஆற்றல் பற்றிய ஐஎஸ்ஏ இதழை  ISA தொடங்கவுள்ளது. இந்த இதழில் உள்ள கட்டுரைகள் உலகளாவிய நிபுணர்களால் மதிப்பாய்வு செய்யப்படும், மேலும் ISAவின் பரந்த NFP களின் நெட்வொர்க்  மற்றும் STAR  மையங்கள் மூலம் உறுப்பு நாடுகளைச் சென்றடையும்.
அனைத்து ISA பிராந்தியங்களிலிருந்தும் உறுப்பு நாடுகளைச் சேர்ந்த அமைச்சர்கள் வழங்கும் முதல் உலக சூரியத் தொழில்நுட்ப உச்சி மாநாட்டின் தொடக்க உரையை இந்தியப் பிரதமர் திரு நரேந்திர மோடி தொடங்கி வைப்பார். உலகின் விஞ்ஞான ஆராய்ச்சி மற்றும் மேம்பாட்டுத் துறையின் உயர்மட்டப் பிரமுகர்கள் மற்றும் ஒரு தலைமை நிர்வாக அதிகாரியின் மாநாடு, குறைந்த விலை, புதுமையான மற்றும் மலிவு சூரியசக்தித் தொழில்நுட்பங்கள் குறித்த விவாதங்களின் தொனியை அமைக்கும். தொடக்க அமர்வில் மூத்த அரசாங்க செயல்பாட்டாளர்கள், உலகளாவிய நிறுவனங்கள், நிதி மற்றும் பலதரப்பு நிறுவனங்கள், சிவில் சமூகம், அடித்தளங்கள் மற்றும் Think & Thanks அமைப்பின் தலைவர்கள் கலந்து கொள்வார்கள்.
மத்திய மின் மற்றும் புதிய மற்றும் புதுப்பிக்கத்தக்க எரிசக்தித்திறன் மேம்பாடு  மற்றும் தொழில்முனைவோர் துறை அமைச்சரும் ISA சட்டமன்றத் தலைவருமான திரு ஆர்.கே.சிங் தொடக்க நிகழ்வில் சிறப்புரையாற்றிய போது, முதல் உலக சூரியசக்தித் தொழில்நுட்ப உச்சி மாநாட்டைப் பற்றிக் கருதியதற்காக ISAவை வாழ்த்தினார். இந்த நிகழ்வு குறிக்கோளை அடைய சேவை செய்ய உதவுவது மட்டுமல்லாது புதுமைகள் மூலம் உலகெங்கிலும் சூரிய சக்தியின் தேவையான வளர்ச்சியை ஊக்குவிக்கும். இந்த முக்கியமான சந்திப்பில், உலகம் கொரோனா தொற்றுநோயை எதிர்த்துப் போராட முயற்சிக்கும் போது, நமது கூட்டு முயற்சிகள் இந்தச் சவாலை எதிர்கொள்ளவும், அனைவருக்கும் உலகளாவிய மின்சார அணுகலின் நோக்கத்தை அடையவும் உதவும். மாநாட்டில் பங்கேற்க அனைத்து பயனாளர்களையும் திரு சிங் அழைத்தார்.
பிரதமர் அலுவலகம்
நாடாளுமன்ற மழைக்கால கூட்டத் தொடரின் தொடக்கத்தில் பிரதமர் ஆற்றிய உரை
வணக்கம் நண்பர்களே,
நீண்ட இடைவெளிக்கு பிறகு நான் உங்களைப் பார்க்கிறேன். நீங்களும், உங்கள் குடும்பத்தினரும் நன்றாக இருக்கிறீர்கள் என நம்புகிறேன்! உங்களை கடவுள் ஆசிர்வதிப்பாராக!
சிறப்பான சூழலில், நாடாளுமன்றக் கூட்டம் இன்று தொடங்கியுள்ளது. ஒரு பக்கம், கொரோனா தொற்று, மறுபக்கம் நமது கடமைகளை நிறைவேற்ற வேண்டியுள்ளது; அனைத்து எம்.பி.க்களும் கடமை ஆற்ற வந்துள்ளனர். இந்த முயற்சிக்காக, உங்களைப் பாராட்டுகிறேன், நன்றி தெரிவித்துக் கொள்கிறேன்.
பட்ஜெட் கூட்டத் தொடரை, குறித்த நேரத்துக்கு முன்பே முடிக்க வேண்டியிருந்தது. இந்த முறை, நாடாளுமன்றம் ஒரு நாளைக்கு இரு முறை நடக்கவுள்ளது. மாநிலங்களவைக்காக ஒரு முறையும், மக்களைவைக்காக ஒரு முறையும் நடக்கவுள்ளது. இதற்கான நேரத்தையும் மாற்ற வேண்டியிருந்தது. சனி-ஞாயிறு வார இறுதி விடுமுறைகள், இந்த முறை ரத்து செய்யப்பட்டுள்ளது. அனைத்து உறுப்பினர்களும் இதை ஏற்றுக்கொண்டு வரவேற்றுள்ளனர் மற்றும் கடமையைத் தொடர முடிவு செய்துள்ளனர்.
இந்தக் கூட்டத் தொடரில் பல முக்கிய முடிவுகள் எடுக்கப்படும், பல விஷயங்கள் ஆலோசிக்கப்படவுள்ளன. மக்களவையில் எவ்வளவு அதிகம் பேசுகிறோமோ, எவ்வளவு விஷயங்கள் பேசுகிறோமோ, அந்தளவுக்கு நாடு பயன் அடையும், நமது பிரச்னைகளுக்கு தீர்வு ஏற்படும் என்பதை நமது அனுபவம் கூறுகிறது.
இந்த முறையும், சிறந்த பாரம்பரியத்தை அனைத்து எம்.பி.க்கள் ஒன்றிணைந்து பின்பற்றி, அதற்கு மதிப்பு சேர்ப்பர் என நம்புகிறேன். கொரோனா ஏற்படுத்தியுள்ள தற்போதைய சூழ்நிலையின் கீழ், நாம் முன்னெச்சரிக்கை விதிமுறைகளை பின்பற்ற வேண்டும். இதற்கு ஒரு மருந்து வரும் வரை, நமது அணுகுமுறையில் எந்த தளர்வும் இருக்க முடியாது. உலகின் ஏதாவது ஒரு இடத்திலிருந்து கூடிய விரைவில், தடுப்பூசி வரும் என நாம் நம்புகிறோம். இந்த முயற்சியில் நமது விஞ்ஞானிகளும் வெற்றிகரமாக செயல்பட்டு கொண்டிருக்கின்றனர். இந்த நெருக்கடியில் இருந்து நாம் கூடிய விரைவில் மீள முடியும்.
இந்த அவைக்கு, குறிப்பாக இந்த கூட்டத் தொடரில், மற்றொரு முக்கியமான பொறுப்பு உள்ளது. இன்று நமது தீரமான ராணுவ வீரர்கள் எல்லையில் கடினமான சூழலில், உற்சாகத்துடன் பாதுகாப்பு பணியை மேற்கொண்டு வருகின்றனர். மழையும் இன்னும் சில நாளில் தொடங்கவுள்ளது. தாய்நாட்டைக் காக்க வேண்டும் என்ற உறுதியுடன் எல்லையில் நமது வீரர்கள் நம்பிக்கையுடன் இருப்பது போல், இந்த அவையும், உறுப்பினர்களும், ஒரு மித்த குரலில், நாடு ராணுவத்துக்கு ஆதரவாக உள்ளது என்ற தகவலைத் தெரிவிக்க வேண்டும். ஒட்டு மொத்த அவையும், ஒரு மனதாக, நமது நாட்டின் ராணுவ வீரர்களுக்கு ஆதரவாக உள்ளது. இந்த வலுவான தகவலை, இந்த அவையும், உறுப்பினர்களும் தெரிவிப்பர் என நம்புகிறேன். கொரோனா சமயத்தில், நீங்கள் முன்பு போல் சுதந்திரமாக வெளியில் செல்ல முடியாது. உங்களையும், உங்கள் நண்பர்களையும் கவனமாக பார்த்துக் கொள்ளுங்கள். உங்களுக்கு அனைத்து தகவலும் கிடைக்கும். அது உங்களுக்கு சிக்கலான விஷயம் அல்ல. ஆனால், நீங்கள் உங்களை பாதுகாத்துக் கொள்ளுங்கள். இது உங்களுக்கு, எனது தனிப்பட்ட வேண்டுகோள்.
நன்றி நண்பர்களே!
நிலக்கரி அமைச்சகம்
நாட்டில் நிலக்கரியின் ஆண்டு உற்பத்தி மற்றும் நுகர்வு
நடப்பு 2022-23-ஆம் நிதியாண்டில்  நாட்டில் 785.24 மில்லியன் டன் நிலக்கரி உற்பத்தி செய்யப்பட்டுள்ளது. இது கடந்த ஆண்டின் இதே கால கட்டத்தில் 681.98 மில்லியன் டன்னாக இருந்தது. கடந்த நிதியாண்டை விட இந்த நிதியாண்டில் 15.14 சதவீதம் அதிகமாக நிலக்கரி உற்பத்தி செய்யப்பட்டுள்ளது. 2021-22-ஆம் நிதியாண்டில் 778.19 மில்லியன் டன் நிலக்கரி உற்பத்தி செய்யப்பட்டது. 2020-21-ம் நிதி ஆண்டு 716.08 மில்லியன் டன் நிலக்கரி உற்பத்தி செய்யப்பட்டது.
நடப்பு 2022-23-ம் நிதி ஆண்டில் டிசம்பர், 2022 வரை 186.08 மில்லியன் டன் நிலக்கரி இறக்குமதி செய்யப்பட்டது. பிப்ரவரி 2023 வரை 794.96 மில்லியன் டன் அளவிற்கு உள்நாட்டில் நிலக்கரி விநியோகம் செய்யப்பட்டுள்ளது.
இத்தகவலை மத்திய நிலக்கரி, சுரங்கங்கள் துறை அமைச்சர் திரு பிரல்ஹத் ஜோஷி மாநிலங்களவையில் தெரிவித்தார்.
பிரதமர் அலுவலகம்
கணித மேதை டாக்டர். வஷிஷ்தா நாராயண் சிங் மறைவுக்கு பிரதமர் இரங்கல்
கணித மேதை டாக்டர். வஷிஷ்தா நாராயண் சிங் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“गणितज्ञ डॉ. वशिष्ठ नारायण सिंह जी के निधन के समाचार से अत्यंत दुख हुआ। उनके जाने से देश ने ज्ञान-विज्ञान के क्षेत्र में अपनी एक विलक्षण प्रतिभा को खो दिया है। विनम्र श्रद्धांजलि”, என்று பிரதமர் கூறியுள்ளார்.
பஞ்சாயத்து ராஜ் அமைச்சகம்
15 நாட்கள் தூய்மை கடைபிடிக்கிறது பஞ்சாயத்து ராஜ் அமைச்சகம்
அக்டோபர் 1ம் தேதி முதல் 15ம் தேதி வரை மத்திய பஞ்சாயத்து ராஜ் அமைச்சகம், தூய்மையை கடைபிடிக்கிறது. இந்த நாட்களில் சிறப்பு தூய்மை நடவடிக்கைகள் மேற்கொள்ளப்படுகின்றன. கொரோனா பரவல் நேரத்தில் இந்த தூய்மை நிகழ்ச்சிகள் முக்கியத்துவம் பெறுகின்றன.
15 நாள் தூய்மை நிகழ்ச்சியை, பஞ்சாயத்து ராஜ் அமைச்சக செயலாளர் திரு.சுனில் குமார் தொடங்கி வைத்தார். இத்துறையின் அனைத்து அதிகாரிகள் மற்றும் ஊழியர்கள் இந்தியிலும், ஆங்கிலத்திலும் தூய்மை உறுதி மொழி எடுத்துக் கொண்டனர்.
பிளாஸ்டிக் பொருட்களை பயன்படுத்த வேண்டாம், என இந்நிகழ்ச்சியில் வேண்டுகோள் விடுக்கப்பட்டது.
தூய்மை பற்றி விழிப்புணர்வு ஏற்படுத்தும் வகையில், எளிதில் மட்கும் காகிதத்தால் தயாரிக்கப்பட்ட பேனர்கள் முக்கிய இடங்களில் வைக்கப்பட்டிருந்தன.
இந்த 15 நாள் தூய்மை நிகழ்ச்சியில் அனைத்து மாநிலங்கள்/யூனியன் பிரதேசங்களில் உள்ள பஞ்சாயத்து ராஜ் துறைகள் தீவிரமாக பங்கேற்க வேண்டும் என மத்திய பஞ்சாயத்து ராஜ் அமைச்சகம் வேண்டுகோள் விடுத்துள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661022